** Cynllun TAPS Cymru ar gyfer Asesiad Ffocws**

|  |  |  |
| --- | --- | --- |
| **Pwnc:** Sain | Blwyddyn 4  8-9 oed | Teitl: Ffonau Llinyn |
| **Ffocws yr Ymholiad**  Adnabod gwahaniaethau, tebygrwydd neu newidiadau yn ymwneud â syniadau a phrosesau gwyddonol syml | | **Cyd-destun y Cysyniad**  Sylweddoli bod dirgryniadau synau yn teithio trwy gyfrwng i’r glust |
| **Ffocws yr Asesiad**   * Ydy’r plant yn gallu esbonio sut i wneud y ffôn llinyn gorau posibl ac awgrymu rhesymau dros y gwelliannau? | | |
| **Gweithgaredd** *Heddiw, rydyn ni’n beirianwyr sain.*  Gofynnwch i blentyn i’ch helpu chi i ddangos sut i ddefnyddio ffôn llinyn.  Trafodwch sut mae hyn yn gweithio; dirgryniadau yn yr aer, dirgryniadau yn y llinyn, mae’r cwpan yn chwyddo’r dirgryniadau, dirgryniadau’n teithio i’r glust.  Darparwch ystod o botiau plastig (potiau iogwrt) a gwahanol fathau o linyn/gwlân.  Mewn grwpiau, gofynnwch i blant i ymchwilio i beth sy’n gwneud y ffôn llinyn gorau.  Ar ôl yr ymchwiliad, mae’r plant yn arddangos eu ffonau ac yn esbonio pam mae eu ffonau yn dda/ddim yn dda.  **Addasu’r gweithgaredd**  **Cymorth:** Yn ystod yr ymchwiliad, gofynnwch gwestiynau i gefnogi’r gwerthuso e.e. Beth ydych chi wedi ei newid? Pa un yw’r gorau? Pam mai hwnnw sydd orau?  **Ehangu:** Ydych chi’n gallu gwrando ar sgwrs ffôn rhywun arall? (Cysylltwch linyn arall).  **Syniadau eraill:** defnyddiwch logiwr data i fesur sain (desibel)  **Cwestiynau i gefnogi trafodaeth**   * Sut mae’r sain yn teithio trwy eich ffôn? * Beth ydych chi wedi ei newid ar eich ffôn? * Pa ffôn oedd y gorau? Pam? * Sut gallwch wneud eich ffôn yn well? * Sut byddwch chi’n gwybod os yw eich ffôn chi’n well? * Ydy eich ffôn yn gweithio bob tro? Beth sy’n atal eich ffôn rhag gweithio? | | |
| **Dangosyddion yr Asesiad**  **Heb eu bodloni hyd yma:** Yn gallu dewis y ffôn llinyn gorau ond ddim yn gallu esbonio pam o ran nodweddion.  **Wedi bodloni:** Yn gallu siarad am nodweddion sy’n gwneud ffôn da e.e. *maen nhw i gyd yn gweithio pan mae’r llinyn yn dynn, y cwpan mwyaf sydd orau*.  **Dulliau posib o fynd ymhellach:** Yn gallu cysylltu arsylwadau â dirgryniadau e.e. *ddim yn gweithio pan rydych yn dal y llinyn oherwydd mae hynny’n stopio’r dirgrynu*. | | |